Subject: Palve osaleda Eesti II elujõu kongressi teemas "Perekond ja kodu", sõnastades prioriteetsed probleemid
From: Mati Väärtnõu <[email-masked]>
To: "SM Info"
Date: Thu, 18 Apr 2024 19:40:02 +0300

Austatud respondent  sotsiaalkaitseminister  Signe Riisalo,

Pöördume Teie poole Eesti II elujõu kongressi algatajate nimel, mis on
kavandatud läbi viia 29.juunil 2024.  Manusest leiate meie  infolehe
kongressi kokku kutsumise põhjendusega ja  selle ettevalmistusest
virtuaalsete teemaseminaride kaudu, milles  Teie osavõtt  võiks palju
kasu tuua. Teame Teie asjatundlikkust,    et  sõnastada teema „Perekond ja
kodu“    prioriteetsed probleemid, näiteks 0,5 - 1,0  leheküljel.
Vajadusel kasutada alavaldkondi. Palume   need  saata alltoodud
meiliaadressil paari nädala jooksul.

Me kasutame võtet, mida võiks nimetada sokraatilise meetodi rakendamine
kollektiivse intellekti võrgustikus: asjatundjad teevad oma ettepanekud
prioriteetsete probleemide kohta, need ühtlustatakse ja seejärel
edastatakse teistele teemaseminaridele. Respondentide  puhul taotletakse
mitmekülgset esindatust.

Lisame paar näpunäidet - palume mitte põhjuseid otsida rahas ja riigivõimu
teemakohases pädevuses. Raha pole meil endalgi ja  riigivõim  vajab või
ootab  meie kollektiivse intellekti soovitusi Eesti kestmiseks
mitmesugustes kriisides, millest olulisim on rahvastikukriis.  Teie
sõnastatud prioriteetsed probleemid antakse  anonüümselt edasi teistele
arvajatele/hindajatele ja saate need mõne aja pärast  tagasi juba
täiendatud  kujul.

Toompea Haridusseminari senise tegevuse kohta. See tegutseb sõltumatu ja
eelarvetu haritlasühendusena aastast 1996 ja meie algatusel kutsuti kokku
Eesti elujõu kongress aastal 1999.   Oleme üksnes  Riigikogule saatnud
RK dokumendiregistri põhjal alates 2010 aastast arvamusi, soovitusi ja
analüüsi tulemusi   koos neile saabunud vastustega kokku  228 kirja.
Ükski meie kiri ei ole  seotud  Haridusseminari enda  huviga, vaid ikka
ettepanekutega  või mingi analüüsi tulemusega.  Võrdluseks esitame sama
näitaja   Eesti Teaduste Akadeemia kirjavahetusest – 48 kirja samal
ajavahemikul.

Heade soovidega,
Moderaator Mati Väärtnõu

[email-masked] <mailto:[email-masked]>